李長倩

李長倩（），字維曼，號瞻麓，南直隸揚州府高郵州興化縣人，明朝、南明政治人物。

生平
李長倩是隆慶年間內閣首輔李春芳曾孫，李茂才孫，李思敬子，李思誠從子。天啟七年（1627年）丁卯科應天鄉試第九十七名舉人，崇禎七年（1634年）甲戌科進士《崇祯七年甲戌进士三代履历》：李长倩，曾祖春芳，丁未状元特进光禄大夫柱囯少师兼太子太师吏部尚书中極殿大学士谥文定；祖茂材，中宪大夫太常寺少卿赠太子太保礼部尚书兼翰林院学士崇祀乡贤；父思敬，处州知府祀名宦辛卯。瞻麓，诗五房，戊戌年三月初八日生，扬州府兴化县籍，句容县人，丁卯乡试，会一百五十一名，三甲九十五名，户部观政，十月授浙江歸安知县。。本年十月授浙江歸安縣知縣，十三年升礼部儀制司主事，十四年升员外郎，再升江西按察司提学佥事，丁憂歸。起調福建按察司副使。

弘光元年（1645年）閏六月與福建三司官員迎立隆武帝《思文大紀·卷一》：閏六月初二日，福建布、按、都三司、左布政司周汝璣、參議傅雲龍、張文輝、副使僉事柴世珽、陸懷玉、李長倩、羅萬爵、張夬、劉柱國、張晉徵、王芋、都司陳績、郭軻、楊陞誠具箋迎賀。，任戶部尚書《明季遺聞·卷四》：乙酉五月，清兵渡江，南都弗守，總兵官鄭鴻逵、鄭彩撤師回閩。會唐王從河南來，奉之俱南，至福州，與福建巡撫張肯堂、巡按御史吳春枝、禮部尚書黃道周、南安伯鄭芝龍等共會議，立唐王為監國。王，太祖後也，封南陽。初以父夭，失愛於祖，兩叔謀奪嫡，未得請名。及祖端王薨，守道陳奇瑜、知府王之柱為之請嗣。後以統兵勤王，擅離南陽，錮高牆。會赦出。性率直，喜詩書，手草傳檄，灑灑數千言。鴻逵請正位；不然，無以壓眾心而杜後起。芝龍意別有在，固爭以為不可。諸大臣多言監國名正，出關尺寸，建號未遲；而李長倩有「急出關、緩正位，示監國無富天下心」一疏，不報。擁入者艷翊戴功，不數日，即定議，即帝位于福州。時閨六月十五日也。是日郊天，大風震起，拔木揚沙。及駕回宮，尚寶司卿坐馬忽驚躍起，玉璽墜地，損其一角。人咸異之。改福州為天興府，以布政司為大內。大赦，改元隆武。封鄭芝龍為平虜侯、鄭鴻逵為定虜侯、鄭芝豹為澄濟伯、鄭彩為永勝伯。設六部九卿：以張肯堂為吏部尚書，李長倩為戶部尚書，曹學佺為禮部尚書，吳春枝為兵部尚書，周應期為刑部尚書，鄭瑄為工部尚書，馬思理為通政使，鄭廣英為錦衣衛都督。以天、建、延、興四府為上游，汀、邵、漳、泉四府為下游，各設撫按。縣升府、府升道，道轉內卿，一命以上，咸與寵錫。於是敷求耆碩，起蔣德璟、黃景昉、黃道周、蘇觀生、何楷、陳洪謐、林欲楫、朱繼祚、黃鳴俊，皆為大學士。改庶吉士為庶萃士，命觀生主之，以招選賢才。又起曾櫻、何吾騶、郭維經、葉廷桂，以次至，皆入閣辦事。其遠不能至者，如王應熊、楊廷麟等，僅列其名。閣臣至三十餘人。然俱閒無事，不令票旨，皆隆武親為之。德璟、景昉、欲揖皆力疏辭，行人以死請，乃至。德璟陛見，首以清屯練軍告，然竟築舍不成。。

家族 
曾祖李春芳，丁未状元、特进光禄大夫柱囯少师兼太子太师吏部尚书中極殿大学士谥文定；祖李茂材，中宪大夫太常寺少卿赠太子太保礼部尚书兼翰林院学士崇祀乡贤；父李思敬，处州知府祀名宦辛卯举人。叔父李思诚，禮部尚書。

參考

《興化縣志》

C
Category:興化人
C
Category:明朝歸安縣知縣
Category:明朝禮部主事
Category:明朝礼部员外郎
Category:明朝江西按察司佥事
Category:明朝福建按察司副使
Category:南明戶部尚書